Järgnev saade on valminud tänu J.Meyer'i teenistuspartnerite toele.
Sõna "ootama" tähendab oodata Jumalat.
Kas sa ootad, et Jumal ilmuks välja su elus?
Et Ta kõnetaks sind ja sa võiks kuulda Ta häält?
IGAPÄEVAELU RÕÕMUD
Oleme rääkinud sellest, mida sa ootad oma elult
ehk siis see puudutab su eesmärke, unistusi ja visioone.
Loodetavasti on sul mõnigi neist olemas,
sest kui mitte, oled üsna igav inimene.
Seda seetõttu, et Jumal on loonud meid sirutuma välja.
Ükskõik, kus sa ka poleks - sirutuma välja ja ettepoole.
Mainisin eelmine kord, et me kõik igatseme jõuda mäetippu,
kuid ainus asi, mida sealt tegelikult näed,
on uus mäetipp.
Samuti ei kasva mäetippudes midagi - kogu kasv toimub eelkõige orgudes.
Seetõttu peame hindama orge oma elus
ja mõistma, et elu ei käi ainuüksi mäetipus.
Muide, mida kiiremini õpid orust tippu tõusma,
seda enam mäetippe elu jooksul näed.
Seda enam kutsub Jumal sind vallutama ja mägesid ronima,
sest Jumal on alati - alati, alati, alati - liikumises.
Kindlasti oled näinud seda omagi elus.
Olen püüdnud tõmmata paralleele
vaimuliku elu ja raseduse, sünnituse ning viljastumise vahel.
Naine ei saa jääda rasedaks, kui ta pole võimeline viljastuma.
Sõna "viljastumine" tähendab ühtlasi ka mõtlemist või ettekujutamist.
Seega, kui sa ei suuda "viljastuda" oma mõtetes sellest,
et Jumal saaks sinuga koos midagi teha ja saavutada,
ei astu sa iialgi esimest sammu parema elu suunas võrreldes tänasega.
Sa lihtsalt pead seda uskuma. "Sulle sündigu su usku mööda!"
Koloslastele 3:11 annab teada, et kui oleme uued loodud Kristuses,
pole vahet, mis me minevikus juhtus,
sest Jumalaga koos saame kõik alata puhtalt lehelt.
Vahet pole, mida sul pole või kui palju ebaõnne sul on olnud.
Kristuses on meil kõigil - absoluutselt kõigil, mis tähendab ka sul,
võrdsed võimalused.
Kuid see ei sõltu ainult Jumalast.
Su teele võib tulla kasvõi 10 prohvetit, kes kõik kuulutavad:
"Nõnda ütleb Issand..."
Kuid see ei tähenda veel, et see saab automaatselt sündima!
Kui sa saad sõna Jumalalt, siis see tähendab, et on üks võimalus.
Mitte fakt, aga võimalus, sest sul on selles ka oma osa täita.
Seetõttu pead lugema Jumala Sõna
ja "viljastuma" selle uue mõttega oma elu jaoks.
Kuid mitte vaid mõttega, aga ka nägemisega.
Rääkisime sellest ka eelmine kord: mida sa näed?
Kuid olles "viljastunud", tuleb sul ka "rasedus" välja kanda.
Ja rasedus teatavasti võib pöörata kõik pea peale
ja tuua kaasa segadust su ellu, sest see on muutuste aeg.
Seejärel aga tuleb "rasedus" lõpuni kanda.
Et "laps" ei sünniks liiga vara;
et sa ei annaks alla ega aborteeriks seda "last",
vaid kannad "raseduse" lõpuni, olles valmis sünnituseks.
Ja see on see, millest täna räägime - "sünnitusest".
Ma hea meelega jagaks teile sõõrikuid ja hääd, värsket kohvi,
kuid see pole see, mida täna siit saate.
Tänaseks roaks on hoopis spinat, juurviljad ja liha...
Kogu see kraam, mis aitab lõpuni vastu pidada.
Koguja 5:3
"Sest suurest tööst tuleb uni ja paljudest sõnadest kostab albi hääl."
On üsna lihtne hõisata:
"Jaa, mul on unistus ja ma teen seda ja toda!"
"Jaa, mul on nägemus oma elu suhtes ja ma teen seda ja toda!"
Me tõesti vajame unistusi ja visioone, kuid need saavad täituda vaid
läbi suure töö ja mitte vaid pingutuste, aga valulike pingutuste.
Meil pole nii palju aega, et puudutada põgusaltki kõike seda,
millest olen alates ajast, mil' Jumal mind kutsus
32 aasta jooksul läbi läinud,
et jõuda sealt, kus olin, siia, kus täna olen.
Ma ei kahetse mitte midagi,
kui vaid ehk teatud rumalused välja arvata,
aga tead, mis - areng polegi võimalik ilma teatud vigu tegemata.
Eksimine on osa protsessist ja kui sa muidu ei õpi,
siis oma vigade kaudu kohe kindlasti.
Me lihtsalt peame õppima paremini Jumalat kuulma.
Me aga oleme nii iseennast täis, kui Jumal meid algul kutsub.
Oleme nagu Aabraham ja Saara,
kes ei jaksanud Jumala aega ära oodata
ja panid ise "hea plaani" kokku, viimaks täide Jumala tõotust.
Kuid sellele kulub omakorda mitu head aastat,
et heastada kahju, mida oleme korda saatnud.
Teate, siin kantsli taga seisab nii palju enamat
kui vaid see, mida telekas mõne minuti jooksul näete.
See on kõige väiksem osa,
mille taga on tegelikult palju tööd ja valulikke pingutusi.
Kui su kodus valitseb suur segadus
ja sa tahad nii oma kodu kui rahaasjad korda saada;
või su abielus on asju, mis vajavad korda saamist,
siis ära lükka neid asju edasi!
Kui Jumal on sulle nende osas märku andnud,
siis tegele asjadega juba siis, kui "leek" veel alles väike.
Ära oota, kuni leegist saab suur tuli, mis neelab kogu su kodu.
Jumal näitab meile asju ja hoiatab meid.
"Kui see asi ei muutu, siis.... Kui see asi ei juhtu, siis..."
Kuid paljud lihtsalt lükkavad asju edasi.
Miks? Sest meile ei meeldi tegeleda nendega.
Need on valulikud, segased ja nõuavad jõupingutusi,
mistõttu me lihtsalt lükkame neid edasi,
lootuses, et peagi saabub mõni imede kuulutaja,
kes vabastab meid kogu sellest taagast.
Ma ei taha kedagi solvata ja ma ei tea, kas neid enam peetakse,
aga kunagi peeti "imelisi võlgade tühistamise" teenistusi.
Ma tean, et Jumal võib teha imet ja vabastada sind võlgadest,
aga kui oled omaenda rumaluse tõttu võlgadesse sattunud,
siis Jumal küll aitab sind sealt välja, aga mitte üle öö ja imede läbi.
Sest kui see nii oleks, ei õpiks sa midagi
ja käituksid edaspidi samamoodi.
Nii et kui Jumal annab märku, et erinevad asjad on vaja korda saada,
siis tee seda! Viska kogu rämps välja!
Korista garaaž ära, tee korda mõni muu asi.
Paljud püüavad kurje vaime välja ajada,
samas, kui neil puudub meelevald kraanikausitäie mustade nõude üle.
Seega - sea oma asjad kõigepealt kodus korda.
Mis kasu on kirikus käimisest ja püha ja aulise mängimisest,
kui su kodus, suletud uste taga, valitseb täielik õudus.
Ma isegi ei plaaninud sellest rääkida, aga see lihtsalt tuli esile.
Nii et isegi selliste unistuste ja visioonide täitumine
nõuab palju tööd ja valulikku pingutust.
Muutus pole kunagi kerge, aga väärt igat väikseimatki kannatust!
Ühtlasi on see palju kergem kui jääda endiselt seotuks.
Läbimurretest ei ole võimalik läbi sõita.
Ameerikas võib küll kõigest muust läbi sõita,
aga mitte läbimurretest.
Küll aga võid sa kogeda võitud läbiminekut.
Jumal võiab sind, et suudaksid asjadest läbi minna.
Kuid läheme tagasi raseduse juurde.
Rasedus on esmalt ootuse aeg.
Kasutame me ju raseduse puhul isegi väljendit: ta on lapseootel.
Nii et osa unistuse täitumisest
on mitte lasta vaenlasel röövida oma unistust või visiooni,
vaid oodata jätkuvalt selle täitumist.
Usun, et ootus peab olema jõuline aeg,
kus me räägime sellest Jumalale vaat' et igal hommikul.
Sinu hääl on äärmiselt oluline.
Jumal ütles: "Saagu valgus ja valgus sai."
1 Moosese 1 ptk esimestes salmides Jumal koguaeg ütles midagi.
Ta ainuüksi ei mõelnud millelegi, aga Ta ütles selle ka välja.
Seetõttu peame teadma, et sõnades peitub vägi.
Elu ja surm on keele võimuses.
Seetõttu on tähtis, mida räägid teiste või iseenda kohta,
aga ka oma tuleviku ja oma ootuste kohta.
Tõuse hommikul ja räägi kõva häälega asju välja.
Mul oli täna hommikul üsna aktiivne "jutuaeg" hotellis.
Istusin oma Piibliga ja muudkui rääkisin:
"Ma ootan soosingut. Ma ootan häid uudiseid."
Ma vihkan halbu uudiseid, nii et kuulutan iga päev,
et ootan häid uudiseid ja soosingut kõikjal, kuhu lähen.
Ootan, et mu enesetunne on täna parem kui eile.
Ootan tarkust ja vaimset teravust.
Ootan, et tänane sõnum on parim, mida eales kuulutanud olen.
Kas sa ka ootad midagi
või oled see "No vaatame, mis saab" kuju?
Nii kerge on langeda passiivse hoiaku lõksu.
Tõsi, me ei saa alati kontrollida kõike me elus juhtuvat,
kuid mida enam räägid Jumala sõnu, seda tõenäolisemalt seda ka saad;
mida enam räägid välja kuradi sõnu, seda tõenäolisemalt seda ka saad.
Kellega sa nõustud?
Psalmid 27:13 ütleb laiendatud tõlkes:
"Mis küll oleks minust saanud, kui ma poleks uskunud,
et saan näha Issanda headust elavate maal."
Mitte vaid headust, mis ootab taevas, aga Jumala headust siin elavate maal.
Aga mida see Jumala ootamine või Tema järgi ootamine üldse tähendab?
On see lihtsalt passiivne paigalolek ja Jumala järgi ootamine?
Ei. See on aeg, kus sa ei hakka inimlikult tegutsema
ega haara ohje enda kätte, püüdes teha, mida ainult Jumal saab teha.
Nii et kuigi sa ootad füüsilises mõttes, oled sa vaimselt vägagi aktiivne.
Mõistad sa?
Meie aga teeme hoopis vastupidi - vaimselt oleme täiesti paigal
ja füüsiliselt kütame täiega, et ometigi midagi juhtuma hakkaks.
Kuid sõna "ootama" tähendab Jumala ootamist.
Kas sa ootad, et Jumal ilmuks välja su elus?
Ootad sa, et Ta kõnetaks sind ja sa kuuleks Ta häält?
Ootad sa muutusi iseendas ja oma peres?
Muutusi maailmas ja oma rahaasjades?
"No ma ei tea... Pole nagu osanudki mõelda nii..."
Tead, miks me ei mõtle nende asjade peale?
Sest oleme liiga palju maises kinni ja laseme elul end tühjaks imada;
röövida me unistused ja visioonid.
Seetõttu pead olema jõuline.
Mulle meeldib see piiblikoht, kus öeldakse:
"Tänini rünnatakse taevariiki
ja ründajad kisuvad selle endale."
On kahte liiki ründamist.
Üks puudutab deemonlikke rünnakuid ja teine jõulist jumalikku tegutsemist.
Kui oled ise rünnakul, ei saa sa jääda rünnaku alla.
"Aga mul pole tuju rünnata." Minul ka mitte!
Aga on lausa hämmastav,
et kui jalad alla ajad ja vaimses mõttes jõuline oled,
jõuab ihu vaimule järgi. Ta tõesti jõuab.
Ja sa tunned end palju paremini.
Nii et oota! Kui oled rase, siis sa samuti ootad.
Ühtlasi on see ka ettevalmistusaeg.
Vaatame koos Estri 2:8
"Ja kui nüüd kuninga käsk ja seadus said teatavaks
ja palju tütarlapsi koguti Suusani paleesse Heegai käe alla,
siis võeti ka Ester kuningakotta..."
Oled sa kunagi mõelnud: "Kuidas ma küll siia sain?"
"See küll mul plaanis polnud ja ma ei taha olla siin."
"Mida ma siin üldse teen?"
Usun, et Estrilgi olid omad plaanid oma elu suhtes
ja ma olen kindel, et kuninga haarem polnud osa neist.
Ta oli armas, samas väga noor juudi neiu.
Kindlasti tundis ta Jumala Sõna ja ta moraalistandardid olid igati paigas.
Kes teab, võib-olla oli talle mõni noormeeski silma jäänud,
kellega aastate pärast abielluda.
Kuid korraga ei läinud elu nii nagu ta oli arvanud.
Korraga elu ei läinud nii nagu ta oli oodanud.
Usun, et siin on täna inimesi ja veelgi enam telerite taga,
kes tunnevad samamoodi.
Oled ühtaegu hämmingus ja kibestunud sellest,
kuidas su elu on läinud, kuid täna pead muutma oma suhtumist.
Ära ütle, et usaldad Jumalat, kui samas pudened igakord koost',
kui asjad ei lähe nii nagu sina tahaksid.
Me tahaks, et kõik, mida Jumal me sees teeb, käiks teisiti.
Kuid me lihtsalt peame usaldama Teda.
Dave on mulle korduvalt öelnud:
"Usun, et Jumal tõi mu su ellu selleks, et su inimlik loomus risti lüüa."
Kuidas saab üldse midagi sellist oma naisele öelda?
Kuid teate, mis? See on tõsi.
Kuna Dave on nii stabiilne ja nii juurdunud sellesse, mis õige.
Mina aga olin üks suur sasipundar, kelle osas Dave ei andnud alla.
Nii et mõistsin peagi,
et kas mina pean muutuma või me abielu ei toimi iial,
sest Dave ei muutu nagunii.
Vähemalt keegi saalist on minuga nõus.
Sain lõpuks aru,
et see pole Dave'i vastutus mind õnnelikuks teha,
vaid mu enda oma.
Ja selle asemel, et turtsuda ja pahandada,
miks ta mind õnnelikuks ei tee?,
pean hoopis mina püüdma teha teda õnnelikuks,
sest siis teeb Jumal ka mind õnnelikuks.
Mul kulus sellest arusaamiseks 40 aastat!
Ära pane kellegi teise õlule vastutust teha sind õnnelikuks.
Lihtsalt ole õnnelik!
Pidin õppima, et mina vastutan Jumala ees vaid oma osa eest.
Muidu alati vingusin: "Dave ei tee seda ja Dave ei tee toda."
Ja vahel pidi Jumal ikka täitsa jõuliselt mu kallal tööd tegema.
Ükskord oli teemaks austav suhtumine oma abikaasa suhtes.
Temast austavalt rääkimine.
See oli minu jaoks üsna raske,
kuna olin kogu elu näinud vaid mehi, kes olid viimased tolgused.
Seetõttu ei osanud ma ka meessugu õigesti hinnata.
On keegi minuga ühes paadis?
Kuid see on suhtumise küsimus.
Olin terve elu pidanud tegema asju, mida ei tahtnud,
nii et hiljem ei tahtnud enam kellelgi lasta end tõmmata-tõugata.
Nii et mul oli tõsine suhtumise probleem,
mis polnud Jumalale vähimalgi määral meelepärane.
Vahel, kui Jumal mulle jälle Dave'i austamisest rääkis,
arvasin mina hoopis, et Dave ei austa mind.
Nii et küsisin Jumala käest: "Miks sa Dave'ga ei tegele?"
Kuid siis mõtlesin, et äkki Ta isegi tegeleb Dave'ga,
aga ma lihtsalt ei tea seda.
Nii ma siis küsisin üks päev Dave'ilt: "Kas Jumal tegeleb su kallal millegagi?",
kuna olin nii kõvasti palunud, et Jumal seda teeks.
Tõesti! Ütlesin lausa Jumalale:
"OK, ma tegelen oma suhtumisega, aga Sa pead ka Dave'ga tegelema."
"Mina ükski küll muutuda ei kavatse!"
Kas keegi teab, millest ma räägin?
Nii et küsisin Dave'lt: "Kas Jumal tegeleb su kallal millegagi?"
ja ta vastas: "Mmmm, vist mitte."
Ja ma läksin nii marru. "Jumaaaaaaaaaaaaaaaaaaaaaaal!"
Kuid ma pidin õppima, sest sain vastutada vaid iseenda eest.
Ära muretse selle pärast, mida teised teevad või ei tee;
kas nad annavad sulle seda, mida peaksid või mitte.
Las Jumal ise täita su vajadused, kuidas iganes Ta seda ka ei teeks.
Kui ma nüüd liiga hoogu läheks, tuleks Dave ja kutsuks mu korrale,
nii et vahetame teemat.
Igal juhul - Jumal tõi Dave'i mu ellu.
Mitte vaid selleks, et mind armastada, kaitsta ja julgustada;
olla mu kõrval ja aidata mul saada kõigeks, milleks mind loodud.
Aga ka selleks, et lüüa risti mu inimlik loomus.
Ma tean seda.
Ka sinu elus on inimesi, kes on kui tööriistad Jumala käes.
Võib-olla mõni on haamer ja keegi teine saag.
Mõni võib-olla aiakäärid.
Kuid tõsiselt - su elus on inimesi, kelle Jumal on pannud sinna põhjusega.
Ja kui peaksidki mõnest lahti saama, leiad kohe kaks uut asemele.
Igal juhul - Estril oli õige suhtumine.
Ester 2:9
"Tütarlaps meeldis temale (valvajale) ja leidis armu tema ees."
Ükskõik, kus sa ka täna omadega poleks -
kui hoiad alal õige suhtumise, annab Jumal sulle ka soosingu.
Jumala soosing on üks vingemaid asju.
On lausa hämmastav näha,
kuidas Jumal valab teadlikult õnnistusi ja soosingut su ellu
ja sa tead, et see on Temalt.
"Ja ta tõttas temale andma iluravivahendeid..."
Nii et kui mul on õige suhtumine,
jõuan ma "kõrbest" läbi palju kiiremini kui halva suhtumise korral.
Ta tõttas andma talle asju, mida ta vajas oma puhastuseks.
Kui paljud teist vajaks, et asjad tõttaksid pisut kiiremini?
Siis kontrollige oma suhtumist.
See on mu viimane võimalus anda teile, mida anda annab.
"...ja ta tõttas temale andma iluravivahendeid ja kohast toitu,
andis temale seitse valitud teenijat kuningakojast
ning määras temale ja ta teenijaile parima paiga naistemajas."
Nad said parima elupaiga! Nad kogesid soosingut ja ruttu.
Ta sai omale 7 parimat teenijat, aga see kõik sai alguse sellest,
et ta kisti kusagilt ära ja ta elu ei läinud nii nagu ta arvas,
aga tänu oma õigele suhtumisele saavutas ta teiste meelehea.
Suhtumise tähtsuse rõhutamisest ei saa kunagi küll.
Seetõttu ka, ükskõik, mis su elus ka ei juhtuks -
kui otsustad õige suhtumise kasuks, on sul see ka olemas!
Ja see on miski, mida mitte keegi ei saa röövida su käest!
Miski, mida mitte keegi ei saa röövida.
Kui aga otsustad halva suhtumise kasuks,
ei saa sind ka keegi aidata.
"Ester ei teatanud oma rahvust ja päritolu,
sest Mordokai oli teda keelanud seda teatamast.
Ja Mordokai kõndis iga päev naistemaja õue ees,
et teada saada, kuidas Estri käsi käib ja mis temaga juhtub.
Kui igale tütarlapsele jõudis kätte kord,
et tal tuli minna kuningas Ahasverose juurde
pärast 12 kuu möödumist, nagu naistele oli määratud -
sest nõnda kaua kestsid nende iluravipäevad..."
Oh oleks vaid mul olnud võimalus saada 12 kuud iluravi!
Ma olen 25 aastat saanud iluravi ja see tekitab mus' ikka kananahka.
Kuid see oli Estri jaoks eraldatuse -ja ettevalmistuse aeg.
Sa ei saa olla nagu kõik teised,
kui tahad näha oma unistusi ja visioone täitumas.
Jah, me oleme osa sellest maailmast,
mistõttu ei tasu teeselda nagu me poleks,
aga samas me pole sellest maailmast.
Tänapäeva suurim probleem on aga selles,
et väga raske on teha vahet usklike ja uskmatute vahel.
Siinkohal ma ei arva,
et peaksime üksteist pamperi-klepsude järgi ära tundma.
Andke andeks, aga kristlase tunnuseks ei saa olla ainuüksi kala märk pamperil.
Neid tuleb tunda nende viljast!
Mulle meeldib rääkida rasedusest ja sünnitusest,
samastades neid inimeste ootusajaga mõne ime suhtes,
mida nad Jumalalt ootavad.
Kuid keset raskusi ja "sünnituse" ootamist,
tuleb alal hoida õige suhtumine.
Nii et ole see, kes ootab kogu ootusaja vältel vaid häid asju.
Sageli muutume keset ootust nii negatiivseks
ja see lükkab ka vastuse saamise edasi.
Nii et ära ole vaid see, kes ütleb: "No vaatame, mis saab...",
vaid ole jõuline ja oota häid asju sündimas oma elus.
Ja isegi kui asjad ei lähe alati nii nagu sina arvasid, et peaksid,
siis tea, et lõpptulemus saab siiski olema hea.
Täna pakume sulle 3 CD seeriat: "Mida sa oma elult ootad?"
Mulle meeldib rääkida otsustest ja sellest, kuidas need me elu mõjutavad,
nii et mida sina elult ootad?
Otsusta ära, sest kui sul puudub suund, ei jõua sa ka kusagile.
Ühtlasi pakume ka väikest paketti: "Kuuluta tõde!"
Jumala Sõna häälega väljakuulutamine oma elus on äärmiselt tähtis.
Nii et meil on 28 teemakaarti
ja 1 CD õpetusega, mis räägib oma tuleviku kuulutamisest.
Mida sa tahad näha oma tulevikus sündimas?
Siis hakka seda sõnadega välja kuulutama.
Kogumikus on ka kaart kindluse kohta.
"See, kes elab minu sees, on suurem kui see, kes maailmas."
"Ma suudan kõik Kristuses..." "Ma olen kindel ja vankumatu..."
"Ma tuginen sellele, mida Kristus on teinud
ja ootan kindlana."
Sa pead rääkima välja seda kindlust.
Mida enam Jumala Sõna välja räägid, seda enam ilmutuseks see saab.
See pole mitte vaid infoks, aga ka julgustuseks.
Seetõttu jagamegi Jumala Sõna,
kuna tean, mida see mu enda elus on korda saatnud.
Nii et läbi kogu see protsess ja näe seda head vilja oma elus.
Olgu sul imeline päev ja las Jumala Vaim ise juhtida sind,
et võiksid kuulda Tema häält.
Ta armastab sind ja sa võid olla juhitud Tema poolt.
J.Meyer'i partneriks olemine võimaldab olla osa "suuremast pildist".
Partnerlus võimaldab olla õnnistuseks.
Liitudes kõigi teiste partneritega, on hämmastav, mida saab korda saata.
Puudutame Jeesuse evangeeliumiga inimesi üle kogu maailma. Põnev!
Saan osa õnnistustest vaid tänu sellele, et olen J.Meyer'i teenistuse partner.
Järgmises saates...
Keset proovilepanekuid...
tuleb esile see, mis tõeliselt me sees on.
Mitte see, mida arvame seal olevat.
Oled sa supernaine või mitte - me kõigi enesehinnang on löögi all
ja me pole igakord kindlad, kas jaksame enam päevagi vastu pidada.
Joyce on kirjutanud imelise "Enesekindla naise päevaraamatu",
mis on täis julgustavaid mõtteid ja piiblisalme,
et olla naine, kelleks Jumal sind loonud.
Kui keegi püüab sind maha kiskuda, siis see raamat on täis Jumala tõde,
mis muudab sind peatamatuks.
Tellitav me kodulehe kaudu.
Tõlge: Anne-Ly Raukas
Nähtud saade valmis tänu J.Meyer'i teenistuspartnerite toele.